**/**

**Cyfarfod: Bwrdd Plismona**

**Lleoliad: Cyfarfod Teams**

**Dyddiad: 06 Mehefin 2022**

**Amser: 10:00 – 10:58**

|  |  |
| --- | --- |
| **Aelodau:** | Dafydd Llywelyn, Comisiynydd yr Heddlu a Throseddu (CHTh)Prif Gwnstabl Dr Richard Lewis (PG)Carys Morgans, Pennaeth Staff, SCHTh (PS) |
| **Hefyd yn Bresennol:** | Prif Arolygydd Chris Neve, Swyddog Staff, HDP (CN)Ellen Jones, Myfyriwr Interniaeth, SCHTh (EJ) |
| **Ymddiheuriadau:** | Beverly Peatling, Prif Swyddog Cyllid, SCHTh (PSC) |

**Materion Gweinyddol**

1. **Ymddiheuriadau a Chyflwyniadau** (Cadeirydd)
2. **Diweddariad ar gamau o gyfarfodydd blaenorol**

Gyda rhai newidiadau wedi'u nodi, cymeradwywyd cofnodion y cyfarfod blaenorol.

|  |  |  |
| --- | --- | --- |
| **Rhif y Cam Gweithredu** | **Crynodeb o’r Cam Gweithredu** | **Diweddariad** |
| PB 144 | Y PG i ddwysáu materion llywodraethu a chyllid Go Safe i COG Cymru a bydd y mater yn cael ei ailystyried mewn cyfarfod o'r Bwrdd Plismona yn y dyfodol | Ar y gweill - Cyfarfod i'w gynnal ar 07/06. Mae'r pwnc hefyd ar yr agenda ar COG Cymru a bydd y PG yn ei godi ar ran yr Heddlu. |
| PB 145 | Y PG i ddarparu sail resymegol ysgrifenedig dros beidio â symud y diwygiadau TG ymlaen i'r asesiad o anghenion dioddefwyr  | Cwblhawyd |
| PB 146 | Cyfarfod i'w drefnu gyda'r CHTh, y PG, y DoC, yr arweinydd gweithredol i ddioddefwyr, y PG Cynorthwyol, a Phennaeth Cyfiawnder Troseddol i drafod comisiynu gwasanaethau dioddefwyr yn y dyfodol |  Ar y gweill gyda’r DoC |
| PB 147 | SCHTh i ystyried y broses ar gyfer amserlennu eitemau agenda'r Bwrdd Plismona  | Ar y gweill – mae ailstrwythuro SCHTh yn dal i fynd rhagddo  |
| PB 148 | Y PG i geisio sicrwydd ynghylch teledu cylch cyfyng yn y ddalfa a risgiau ysgarmes | Ar y gweill - Arweinir gan yr Uwch-arolygydd Clark John Jones gyda grŵp Aur wedi'i sefydlu |
| PB 149 | Y PSC a’r CC i gytuno ar broses y gyllideb newid a thrawsnewid | Cwblhawyd |
| PB 150 | CHTh a’r PG i ymweld â San Steffan i friffio ASau cyn toriad yr haf. Ymweliad i gynnwys Cynghorwyr Polisi CHTh ar gyfer sesiwn ddysgu hefyd. Sesiwn friffio ychwanegol i'w darparu ar gyfer ASau |  Ar y gweill - CN i gysylltu â Ben Lake AS a Phennaeth Cyswllt yr Heddlu Paul Morris |

*Gweithredu PB 147 – SCHTh i ystyried y broses ar gyfer amserlennu eitemau agenda'r Bwrdd Plismona –* Dywedodd y PS fod ailstrwythuro SCHTh yn dal i fynd rhagddo gyda chyfweliadau'n cael eu cynnal. Diolchodd y CHTh i CN am ei gefnogaeth a'i ddealltwriaeth yn ystod ailstrwythuro'r swyddfeydd.

*Gweithredu PB 148 – Y PG i geisio sicrwydd ynghylch teledu cylch cyfyng yn y ddalfa a risgiau ysgarmes –* Dywedodd y PG ei fod wedi cael diweddariad am y sefyllfa bresennol a bod cwmni allanol wedi cynnal dadansoddiad annibynnol i asesu'r gost. Nododd canlyniad yr adolygiad gost amcangyfrif o £1 miliwn i amnewid teledu cylch cyfyng i fodloni safonau'r Swyddfa Gartref. Dywedodd wrth y CHTh fod grŵp aur wedi'i sefydlu i adolygu'r mater hwn a bod yr Uwch-arolygydd ar gyfer Gweithrediadau Arbenigol a'r Prif Arolygydd ar gyfer Dalfeydd yn arwain y grŵp. Dywedodd y PG wrth y CHTh fod trafodaethau'n parhau ynghylch y cyllid cysylltiedig. Dywedodd y CHTh ei fod yn pryderu nad oedd y mater wedi'i godi'n gynharach drwy strwythur llywodraethu'r Heddlu, ond fe'i sicrhawyd bod y mater yn cael ei drafod yn unol â hynny. Croesawodd y PS sesiwn friffio gydag Uwch-arolygydd Gweithrediadau Arbenigol y Grŵp Aur i sicrhau bod SCHTh yn cael ei weld yn well.

**Cam Gweithredu: Y PS i gyfarfod â'r Uwch-arolygydd Gweithrediadau Arbenigol i drafod teledu cylch cyfyng yn y ddalfa a risgiau ysgarmes**

*Cam Gweithredu PB 149 – Y PSC a’r CC i gytuno ar broses y gyllideb newid a thrawsnewid –* Rhoddodd y PSC ddiweddariad mewn e-bost i'r PG a'r CHTh cyn y cyfarfod gan nad oedd yn gallu bod yn bresennol*.* Byddai Grŵp y Prif Swyddogion (COG) yn ystyried cynigion ar gyfer defnyddio'r Gronfa Trawsnewid, yna byddai'r rhain yn cael eu trafod yng nghyfarfodydd wythnosol y CC a’r PSC. Byddai hyn wedyn yn cael ei adrodd i'r CHTh i'w gymeradwyo, fel rhan o'r monitro ariannol misol i'r Bwrdd Plismona.

*Gweithredu PB 150 – Y CHTh a’r PG i ymweld â San Steffan i friffio ASau cyn toriad yr haf* – Dywedodd y CHTh wrth y PG ei fod wedi cyfarfod â Ben Lake AS a oedd wedi cytuno i noddi ystafell yn San Steffan. Dywedodd CN fod y PG i fod i sôn am yr ymweliad yng nghyfarfod COG Cymru i sicrhau bod holl Brif Gwnstabliaid Cymru hefyd yn cael eu gweld. Cadarnhaodd CN fod y trefniadau angenrheidiol yn cael eu gwneud ar y cyd ag EJ.

1. **Eitemau Sefydlog**
	1. Diweddariad y Prif Gwnstabl

Dosbarthwyd diweddariad ysgrifenedig y PG cyn y cyfarfod. Tynnodd y PG sylw at y ffaith bod Tîm Ymyrraeth Gynnar ac Atal yr Heddlu wedi cael ei gydnabod yng Ngwobrau Diogelu Canolbarth a Gorllewin Cymru, gan ennill yn y categori "Arloesedd a Chreadigrwydd sy'n Arwain at Well Arferion Diogelu ar gyfer Plant ac Oedolion". Dywedodd hefyd wrth y CHTh fod yr Heddlu wedi cynnal ei glinig stelcian cyntaf ar 1 Mehefin a gynhaliwyd gan Dr Laura Molloy. Y bwriad oedd y byddai pob swyddog yn mynychu clinig ac y byddai swyddogion safle Rhingyll yn cael hyfforddiant gwell. Dywedodd y PG fod yr Heddlu wedi gweld gwelliant sylweddol ledled ymateb yr Heddluoedd i stelcian ers yr ymdrech ar y cyd ar gam-drin domestig.

Awgrymodd y CHTh y dylai'r ffocws ym Mwrdd Atebolrwydd arfaethedig yr Heddlu (PAB) fod ar berfformiad yr Heddlu i dynnu sylw'n benodol at y gwelliannau. Roedd o'r farn y byddai hyn yn cefnogi'r seminar arfaethedig gydag Aelodau Panel yr Heddlu a Throseddu.

**Cam Gweithredu: PAB nesaf i ganolbwyntio ar ddata perfformiad a gwella'r Heddlu**

* 1. Diweddariad Comisiynydd yr Heddlu a Throseddu

Dywedodd y CHTh fod yr Angel Gyllyll wedi cyrraedd Aberystwyth a bod presenoldeb da yn y seremoni agoriadol. Dywedodd fod presenoldeb yr Angel eisoes yn cael effaith gadarnhaol a bod gweithgareddau cynlluniedig yn cael eu cynnal drwy gydol mis Mehefin.

Dywedodd y CHTh ei fod am fynd i gyfarfod trawsbleidiol ar gamddefnyddio sylweddau yng Nghaerdydd lle bydd yn siaradwr gwadd. Gwahoddodd y PG y CHTh i ymuno ag ef ar ymweliad â Heddlu Gorllewin Canolbarth Lloegr, a oedd wedi gwneud gwelliannau sylweddol mewn perthynas â chamddefnyddio sylweddau. Diolchodd y CHTh i'r PG a dywedodd ei fod wedi bod mewn cysylltiad â chynrychiolwyr o Orllewin Canolbarth Lloegr o'r blaen i drefnu ymweliad, ond byddai'n ddiolchgar o fod yn bresennol ochr yn ochr â'r PG.

**Cam Gweithredu: Y PG a’r CHTh i ymweld â Heddlu Gorllewin Canolbarth Lloegr i drafod eu gwaith ar gamddefnyddio sylweddau**

Aeth y CHTh yn ei flaen i ddweud bod disgwyl iddo roi tystiolaeth gerbron Pwyllgor Llywodraeth Leol a Thai'r Senedd ar 9 Mehefin mewn perthynas â darparu safleoedd ar gyfer Sipsiwn, Roma a Theithwyr. Dywedodd fod Shelter Cymru mewn cysylltiad rheolaidd ag Uned Gyswllt yr Heddlu ynglŷn â'r pwnc ac y byddai’r PG Pam Kelly a’r PG Carl Folkes hefyd yn bresennol.

Rhoddodd y PS ddiweddariad am ailstrwythuro presennol swyddfa CHTh. Dywedodd hefyd fod yr agenda ddrafft ar gyfer cyfarfod rhithwir Plismona yng Nghymru ar gyfer y 23 Mehefin 2022 wedi'i dosbarthu. Awgrymodd y CHTh efallai y byddai’r PG am grybwyll yng nghyfarfod COG Cymru fod y penderfyniad wedi'i wneud i gynnal y cyfarfod Plismona yng Nghymru ar ffurf rithwir.

**Cam Gweithredu: Y PG i roi gwybod i aelodau COG Cymru y byddai cyfarfod nesaf Plismona yng Nghymru yn cael ei gynnal yn rhithwir**

* 1. Risg

Dosbarthwyd dogfen gyda'r agenda yn hysbysu'r PG a'r CHTh ar risgiau a materion cyfredol yr Heddlu. Gofynnodd y CHTh am eglurhad ar y mater yn ymwneud â defnyddio Cyfrifiadur Cenedlaethol yr Heddlu ac a ddylid cyfeirio hyn at y gofrestr risg. Dywedodd y PG ei fod wedi gofyn am sicrwydd ar y mater a gellid rhoi diweddariad i'r CHTh maes o law. Diolchodd y CHTh i'r PG ond dywedodd nad oedd ei angen gan ei fod yn hapus ag esboniad a chamau pellach y PG.

Cafwyd trafodaeth ynghylch goruchwyliaeth SCHTh o'r holl risgiau a materion. Cydnabuwyd bod y papur yn rhoi crynodeb lefel uchel ac y byddai'r Aelodau'n elwa o ffocws risg mewn cyfarfod yn y dyfodol. Awgrymodd y PS y dylid trefnu hyn ar gyfer cyfarfod y Bwrdd Plismona yn union cyn ffocws risg blynyddol y Cydbwyllgor Archwilio.

**Cam Gweithredu: Risg i'w chynnwys fel ffocws ar gyfer cyfarfod y Bwrdd Plismona cyn adolygiad blynyddol y Cydbwyllgor Archwilio o ddadansoddiad risg yr Heddlu**

1. **Ffocws:** Perfformiad – Gwasanaethau Fforensig

Dywedodd y CHTh ei fod yn ddiolchgar o gael cofnodi cyfarfod Perfformiad yr Heddlu lle'r oedd gwasanaethau fforensig yn ganolbwynt. Cafwyd trafodaeth ar ddarlun cenedlaethol trawsnewid fforensig a pha un a oedd yn dal i fod yn destun dadl ai peidio. Ymatebodd y PG drwy ddweud ie – mae darlun cenedlaethol trawsnewid fforensig yn dal i gael ei drafod ac mae Fforensig digidol wedi'i nodi fel maes i'w adolygu. Dywedodd y PG mai fforensig digidol oedd yr unig faes a amlygwyd fel risg o fewn yr adran. Trafododd yr Aelodau ystyriaethau o ran adnoddau a chyllid. Nododd y CHTh y gellid defnyddio'r gronfa fforffedu, fel y gwnaed o'r blaen, i gefnogi costau contractio allan. Dywedodd y PG fod nifer o geisiadau wedi'u cytuno yng nghyfarfod Perfformiad yr Heddlu. Roedd hefyd wedi gofyn i'r adran ddarparu cais am ofyniad buddsoddi ar gyfer yr adnoddau ychwanegol a geisiwyd.

1. **Unrhyw Fater Arall**

Dywedodd y PS wrth yr aelodau fod enwebeion Panel yr Heddlu a Throseddu wedi'u cyhoeddi. Unwaith y bydd Aelodau'r Panel wedi cael eu dyrannu, gallai'r Heddlu a SCHTh geisio trefnu'r ymweliad y cytunwyd arno â'r Pencadlys.

Dywedodd y PG fod y cyfarfodydd perfformiad a drefnwyd ar gyfer cyfarfodydd perfformiad yr Heddlu wedi'u newid er mwyn caniatáu ystyriaeth fwy prydlon o drais rhywiol difrifol a cham-drin domestig. Byddai hyn felly'n effeithio ar bryd y byddai'r prosiect o'r Dechrau i'r Diwedd yn cael ei ystyried.

1. **Adolygiad o'r holl gamau gweithredu a phenderfyniadau a wnaed**

|  |  |  |
| --- | --- | --- |
| **Rhif y Cam Gweithredu** | **Crynodeb** | **I’w ddatblygu gan** |
| PB 151 | Y PS i gyfarfod â'r Uwch-arolygydd Gweithrediadau Arbenigol i drafod teledu cylch cyfyng yn y ddalfa a risgiau ysgarmes | PS |
| PB 152 | PAB nesaf i ganolbwyntio ar ddata perfformiad a gwella'r Heddlu | CB |
| PB 153 | Y PG a’r CHTh i ymweld â Heddlu Gorllewin Canolbarth Lloegr i drafod eu gwaith ar gamddefnyddio sylweddau | CN |
| PB 154 | Y PG i roi gwybod i aelodau COG Cymru y byddai cyfarfod nesaf Plismona yng Nghymru yn cael ei gynnal yn rhithwir | CC |
| PB 155 | Risg i'w chynnwys fel ffocws ar gyfer cyfarfod y Bwrdd Plismona cyn adolygiad blynyddol y Cydbwyllgor Archwilio o ddadansoddiad risg yr Heddlu | CB |